Ōfunato

Ang  ay isang lungsod na matatagpuan sa Prepektura ng Iwate, Hapon. , may tinatayang populasyon na 35,452 katao ang lungsod sa 14,895 mga kabahayan, at may kapal ng populasyon na 110 tao sa bawat kilometro kuwadrado.Ōfunato City official statistics  Ang kabuoang lawak ng lungsod ay .

Kasaysayan
Ang lugar ng kasalukuyang Ōfunato ay bahagi ng sinaunang Lalawigan ng Mutsu, at tinitirhan na ito mula pa noong panahong Jōmon. Maraming mga bunton ng talukab ang natagpuan ng mga arkeologo sa paligid ng Look ng Ōfunato. Noong panahong Sengoku, pinamunuan ng iba-ibang mga angkang samurai ang lugar bago napasailalim ito sa angkang Date ng panahong Edo, na namuno sa Dominyong Sendai sa ilalim ng kasugunang Tokugawa.

Itinatag ang nayon ng Ōfunato sa loob ng Distrito ng Kesen, Iwate noong Abril 1, 1889, kalakip ng pagtatag ng makabagong sistema ng mga munisipalidad sa Hapon. Ang lindol sa Sanriku ng 1896 ay nagdulot ng 25-metrong tsunami na ikinasawi ng 27,000 katao sa lugar. Itinaas sa katayuang pambayan ang Ōfunato noong Abril 1, 1932. Muling tumama ang isang tsunami sa bayan nang nagdulot ng isang 28-metrong tsunami ang lindol sa Sanriku ng 1933, na may kalakasang 8.4, at ikinamatay ng 1,522 katao.

Isinanib ang karatig bayan ng Sakari at mga nayon ng Akasaki, Takkon, Massaki, Ikawa at Hikoroichi sa Ōfunato noong Abril 1, 1952, at bumuo ito ng bagong lungsod ng Ōfunato. Nakilala sa daigdig ang lungsod nang tinamaan ito ng tsunaming sanhi ng lindol sa Valdivia, Tsile noong Mayo 22, 1960. Noong Nobyembre 15, 2001, isinanib ang bayan ng Sanriku (mula sa Distrito ng Kesen) sa Ōfunato.

 Lindol at tsunami sa Tōhoku ng 2011 
Muli naging ulong-balita ang lungsod ng Ōfunato nang napuruhan ito sa kasagsagan ng lindol at tsunami sa Tōhoku ng 2011.Ofunato devastated by tsunami BBC report, 12 March 2011 Tinatayang umabot sa 23.6 metro ang taas ng alon."23.6-meter-high tsunami triggered by March 11 quake: survey" Kyodo News, 23 March 2011 Dahil sa makipot na look, tumuloy ang tsunami nang 3 kilometro paloob. Ang teatro ng lungsod ay isa sa iilang mga gusaling nakatayo pa rin (at kapansin-pansing hindi gaanong napinsala) at naging pook na mapagtataguan ng humigit-kumulang 250 mga nakaligtas.Synopsis of a Channel 4 TV news bulletin on 15 March 2011Tritten, Travis, J., and T. D. Flack, "U.S. rescue teams find devastation in northern city of Ofunato", Stars and Stripes, 15 March 2011, retrieved 16 March 2011. Itinala sa pansamantalang mga bilang ang 3,498 kabahayang winasak ng tsunami (sa 15,138 mga kabahayan) at 305 mga namatay.NOAA tsunami data tableGilhooly, Rob, "Survivors strive to start picking up the pieces", Japan Times, 27 March 2011, p. 7.  Hindi bababa sa anim sa 58 itinalagang mga sityo ng paglikas ang nilubog ng tsunami.Kyodo News, "Tsunami hit more than 100 designated evacuation sites ", Japan Times, 14 April 2011, p. 1. Itinampok ang Ōfunato sa dokumentaryong Briton na "Japan's Tsunami Caught on Camera" na isinahimpapawid sa Channel 4 ng Nagkakaisang Kaharian.

Heograpiya
Matatagpuan ang Ōfunato sa timog-silangang bahagi ng Prepektura ng Iwate, at nasa silangan nito ang Karagatang Pasipiko. Sa dakong labas ng look nito, tumatagpo ang mainit at malamig na mga agos ng karagatan, kaya matagumpay ang industriya ng komersiyal na pangingisda. Sinusubukan ng lungsod na maging isang pangunahing pantalan ng pagbabarko. Itinalaga ng Ministeryo ng Kapaligiran ang Kaminari-iwa sa baybaying-dagat ng Goishi ng lungsod bilang isa sa 100 mga Soundscape ng Hapon. Nakapaloob ang malaking bahagi ng lungsod sa mga hangganan ng Pambansang Liwasan ng Sanriku Fukkō.

 Kalapit na mga munisipalidad 
Prepektura ng Iwate
Kamaishi
Rikuzentakata
Sumita

Klima

Demograpiya
Ayon sa datos ng senso ng Hapon,Ōfunato population statistics umabot ang Ōfunato sa pinakamataas nitong populasyon noong mga 1980, ngunit bumababa na ang populasyon nito sa nakalipas na 40 mga taon.

Ekonomiya
Malakihang nakabatay ang pampook na ekonomiya sa komersiyal na pangingisda, kalakip ang paggawa ng semento at pagproseso ng kahoy bilang pangalawang mga industriya.

Mga ugnayang pandaigdig
  – Palos de la Frontera, Huelva, Espanya – kapatid na lungsod mula noong Agosto 12, 1992

Mga sanggunian

Panlabas na links

Opisyal na websayt 

Kategorya:Mga lungsod sa Prepektura ng Iwate